น้องเกี่ยวก้อย’ ร่วมปลุกสำนึก “4 เคารพ 2 รับผิดชอบ” ในกิจกรรมคิกออฟเก็บขยะ  437 โรงเรียนทั่ว กทม.
น้องเกี่ยวก้อย’ ร่วมปลุกสำนึก “4 เคารพ 2 รับผิดชอบ” ในกิจกรรมคิกออฟเก็บขยะ  437 โรงเรียนทั่ว กทม.

 พลโท คงชีพ ตันตระวาณิชย์ โฆษกกระทรวงกลาโหม  ประธานอนุกรรมการด้านประชาสัมพันธ์เพื่อสร้างความสามัคคีปรองดอง พาน้องเกี่ยวก้อย ร่วมงานกับ กทม. จัดกิจกรรมการรณรงค์เสริมสร้างจิตสำนึกในการรักษาความสะอาดโรงเรียน กทม. 437 โรงเรียน ในวัน Clean Up the World  ณ ร.ร.ฉิมพลี เขตตลิ่งชัน

โดยนำ “สัญญาประชาคม” , 4 เคารพ : 2 รับผิดชอบ  ร่วมสร้างจิตสำนึกพื้นฐานการเป็นพลเมืองที่ดี ของประเทศประชาธิปไตย  ซึ่งกิจกรรมรณรงค์ร่วมเก็บขยะภายในโรงเรียนของ กทม.โดยนักเรียนทั้งหมด จะเป็นส่วนสำคัญ ช่วยเสริมสร้างจิตสำนึกของเด็กและเยาวชน ที่เป็นอนาคตของชาติ ให้มีความรับผิดชอบต่อตนเองและสังคมมากขึ้น รวมทั้งเรียนรู้เคารพกฎหมาย ที่จะไม่ทิ้งขยะในที่สาธารณะและการเคารพสิทธิของผู้อื่นควบคู่กันไป
  
 การดำเนินกิจกรรมดังกล่าว จะทำต่อเนื่องกันไปและขยายผลสร้างการมีส่วนร่วมไปยังชุมชนรอบสถานศึกษาของ กทม. เพื่อร่วมลดมลภาวะจากขยะ พร้อมทั้งร่วมกันสร้างพลเมืองที่ดี มีจิตสาธารณะและมีความรับผิดชอบต่อสังคม  อันจะนำไปสู่กิจกรรมอื่นๆ ในการสร้างความรัก ความสามัคคีในสังคมต่อเนื่องกันไป